Document ID: 32006D0506

ROZHODNUTIE KOMISIE
z 19. júla 2006,
ktorým sa mení a dopĺňa rozhodnutie 2006/415/ES o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve
[oznámené pod číslom K(2006) 3257]
(Text s významom pre EHP)
(2006/506/ES)
KOMISIA EURÓPSKYCH SPOLOČENSTIEV,
so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
so zreteľom na smernicu Rady 90/425/EHS z 26. júna 1990, týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (3), a najmä na jej článok 66 ods. 2,
keďže:
(1)
Maďarsko v dôsledku výskytu ohniska vysokopatogénnej vtáčej chrípky podtypu H5N1 v kŕdli hydiny na svojom území prijalo náležité opatrenia uvedené v rozhodnutí Komisie 2006/415/ES zo 14. júna 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve, ktorým sa zrušuje rozhodnutie 2006/135/ES (4).
(2)
Vzhľadom na ďalší vývoj epidemiologického stavu v Maďarsku je potrebné v súlade s článkom 4 ods. 4 písm. b) bodom iii) rozhodnutia 2006/415/ES predĺžiť obdobie uplatňovania opatrení stanovených pre oblasti A a B.
(3)
Dánsko oznámilo Komisii, že všetky kontrolné opatrenia v súvislosti s výskytom ohniska vysokopatogénnej vtáčej chrípky podtypu H5N1 v drobnochove hydiny sa prestali uplatňovať 30. júna 2006 a z toho dôvodu už nie je potrebné uplatňovať opatrenia zavedené pre oblasti A a B podľa článku 4 ods. 2 uvedeného rozhodnutia.
(4)
Časti A a B prílohy I k rozhodnutiu 2006/415/ES je preto potrebné zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2006/415/ES sa nahrádza textom v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 19. júla 2006

Labels: 3
0
18
6